Topik Popular Prosedur Pengecualian English Carian Utama Prol Kementerian Piagam Pelanggan Hubungi Kami Galeri Aktiviti Utama Galeri Aktiviti Utama Akhbar Akhbar Bernama - Tindakan Sivil Untuk Dapatkan Kembali Dana KWAP Yang Dipinjam SRC - Lim Bernama - Tindakan Sivil Untuk Dapatkan Kembali Dana KWAP Yang Dipinjam SRC - Lim Khamis, Sep 05 2019
KUALA LUMPUR, 4 Sept -- Kerajaan melalui syarikat SRC International Sdn Bhd (SRC) sedang giat mengambil tindakan sivil untuk mendapatkan semula dana RM4 bilion yang dipinjam SRC daripada Kumpulan Wang Amanah Persaraan (KWAP). Menteri Kewangan Lim Guan Eng dalam kenyataan hari ini berkata kerajaan sedang mengambil langkah sewajarnya untuk memperoleh semula seberapa banyak daripada RM4 bilion dana tersebut. "Kerajaan melalui SRC sedang giat mengambil tindakan sivil untuk tujuan tersebut dan bekerjasama dengan pihak berkuasa yang berkenaan untuk menjejak wang berkenaan, selain bekerjasama dengan penasihat undang-undang untuk menentukan tindakan sivil yang boleh diambil bagi mendapatkan kembali aset SRC. "Segala dana yang dapat dikembalikan kepada SRC dalam usaha di atas akan digunakan untuk membayar balik pinjaman KWAP," katanya. Menurut Lim, langkah-langkah untuk mengembalikan wang itu tidak termasuk sebahagian dana SRC berjumlah RM42 juta yang didakwa telah diselewengkan dari SRC, merupakan perkara subjek tujuh pertuduhan jenayah yang masih berjalan di Mahkamah Tinggi Kuala Lumpur. Lim berkata langkah ini akan mengurangkan beban kerajaan untuk membayar balik pinjaman tersebut bagi pihak SRC, dan menambah peruntukan untuk pembangunan ekonomi dan kebajikan rakyat. SRC ialah anak syarikat 1Malaysia Development Bhd (1MDB) sebelum ia diambil alih oleh Kementerian Kewangan pada 2012, dan beban kewangannya (SRC) kini ditanggung sepenuhnya oleh kerajaan Persekutuan. Daripada dana RM4 bilion yang dipinjam, sebanyak RM3.6 bilion (US$1.1 bilion) dipindahkan melalui beberapa anak syarikat luar pesisir kepada beberapa entiti dan bank di luar Malaysia, termasuk BSI Bank di Switzerland (lebih US$800 juta), Bank Julius Baer & Co. Ltd di Hong Kong (US$250 juta) dan sebuah syarikat eksplorasi arang batu di Mongolia (US$ 60 juta). -- BERNAMA BISNES BISNES AGENSI AGENSI WARGA WARGA Perkhidmatan MOF Perkhidmatan Atas Talian
Aplikasi Mudah Alih Laman Mikro e-Penyertaan & Maklumbalas Statistik & Prestasi Pautan Agensi Hubungi Kami Kementerian Kewangan Malaysia No. 5 Persiaran Perdana, Presint 2, Pusat Pentadbiran Kerajaan Persekutuan, 62592 WP PUTRAJAYA 03-8000 8000 03-88823893 / 03-88823894 pro[at]treasury[dot]gov[dot]my Dasar Privasi | Dasar Keselamatan | Penaan | Peta Laman | Bantuan | Arkib | Undian © Hakcipta Terpelihara Kementerian Kewangan Malaysia. Paparan terbaik menggunakan pelayar internet Safari, Chrome atau Firefox yang terkini. Kemaskini terakhir: 14 Januari 2020 14 Januari 2020 | Jumlah Pelawat: 27637216 27637216